SALUDSOD DAGITI AGTUTUBO
Kasano a Maisardengko ti Panangitungtungkua?
Naumaka kadin iti kanayon a naladaw a pannakaileppas dagiti trabahom ken homework-mo? Masapul nga isardengmon ti mangitantan wenno mangitungtungkua! Tulongannaka daytoy nga artikulo a mangisardeng iti panangitungtungkua uray no
Kalpasan a mabasam daytoy nga artikulo, sungbatam ti quiz maipapan iti panangitungtungkua.
Kas panangdeskribir iti nakalkaldaang nga epekto ti panangitantan, kuna ti Biblia: “
Ti mangsipsiput iti angin saanto nga agimula iti bin-i; ket ti kumitkita kadagiti ulep saanto nga agapit.”
Usigem ti dadduma a nalabit makagapu iti problema ken no kasano a maisardengmo ti panangitungtungkua.
Kasla dimo magabenan ti trabahom.
Admitirentayo a nagrigat ti dadduma a trabaho isu nga itantantayo dagita. Adtoy ti sumagmamano a nasaysayaat nga aramidem.
Bingaybingayem. “
Uray no ammok a naladaw daytan, ikagumaak nga isambot babaen ti in-inut a panangileppasko,” kuna ti balasang a ni Melissa.
Rugiam a dagus. “
Rugiam a dagus apaman a maawatmo, uray no isuratmo la dayta iti eskediulmo wenno ti dadduma a planom sakbay a malipatam ida.”
—Vera.
Agpatulongka. Nalabit napasaran met daytan dagiti nagannakmo ken mannursurom. Agpatulongka kadakuada. Mabalin a matulongandaka nga agpanunot ken agplano.
Singasing “
Mangaramidka iti eskediul. Kaipapanan dayta a nasken nga agbalinka nga organisado ken determinado a mangsurot iti eskediulmo, ngem epektibo dayta”
Awan interesmo.
Masansan a dagiti homework a nasken nga iringpasmo ket maipapan kadagiti ibilangmo a boring unay. Ania ngarud ti aramidem no dimo magustuan ti proyekto a nasken nga aramidem? Padasem ti sumaganad.
Panunotem no apay a nasken a sapaem nga aramiden dayta. Kas pagarigan, panunotem ti ragsak a mariknam no mairingpasmo dayta. “
Naragsakak no adda nasapa a nairingpasko ta mabalinko no kuan ti agrelaks,” kuna ti balasang a ni Amy.
Panunotem dagiti epektona. No itantanmo, kumaro ti mariknam nga stress ken mapukaw ti gundawaymo nga agballigi. Kuna ti Biblia: “
Aniaman nga imulmula ti maysa a tao, daytoyto met ti apitenna.”
—Galacia 6:7.
Nasapsapa ti panunotem a deadline. “
Makatulong kaniak no panunotek a nasapsapa iti maysa wenno dua nga aldaw ti deadline ti homework-ko,” kuna ti balasang a ni Alicia. “
Iti kasta, adda pay maysa wenno dua nga aldaw a marepasok dayta.”
Singasing “
Nakadepende dayta iti panunotmo. Ibagam iti bagim a masapul nga iringpasmo ti nasken a maileppas ken awan makalapped kenka. No kasta ti ibagak iti bagik, mairingpasko ti nasken a maileppas.”
Okupadoka unayen.
“
Manangitungtunguaak kano,” kuna ti baro a ni Nathan, “
ngem saan nga agpayso dayta! Dida la ngamin ammo nga okupadoak unay!” No kasta met ti mariknam, padasem dagitoy.
Yun-unam dagiti nalaklaka a trabaho. “
Adda nangisuro kaniak a no adda trabaho a mairingpas iti 5 la a minuto, aramidekon a dagus dayta,” kuna ti balasang a ni Amber. “
Karaman iti dayta ti panagdalus, panagisalapay, panaginnaw, ken yaawag.”
Panangaramid kadagiti prioridad. Kuna ti Biblia: ‘
Siguraduenyo ti napatpateg a bambanag.’ (Filipos 1:10) Kasano a mayaplikarmo dayta iti inaldaw? “
Ilistak ti amin nga aramidek ken no kaano a rumbeng a mairingpas dagita,” kuna ti balasang a ni Anna. “
Ngem kangrunaanna, isuratko no kaano ti planok a mangirugi ken mangiringpas iti tunggal proyekto.”
Kasla narigat? Panunotem daytoy! No agaramidka iti eskediul, konkontrolem ti tiempom imbes a dayta ti mangkontrol kenka. Iti kasta, maksayan ti stress-mo. Kuna ti tin-edyer a ni Kelly: “
Kalmadoak ta adda plano a sursurotek ken ammok a mairingpasko dagita.”
Ikkatem dagiti makasinga. “
Ipakaammok iti amin a kabbalayko no kaano a rugiak ti maysa a proyekto,” kuna ni Jennifer. “
No adda masapul nga ipaaramidda kaniak, kiddawek nga ibagada dayta sakbay a mangrugiak. I-silent mode-ko met ti selponko.”
Singasing “
Agtalinaed ti aniaman nga obra agingga a dimo leppasen dayta. Imbes a sangkapanunotmo dayta, leppasem ketdin tapno makapagrelakskan.”
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn fao_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn pag_Latn ilo_Latn ilo_Latn ilo_Latn ilo_Latn ilo_Latn ilo_Latn unk ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn